Bivylių dvaras
Bivylių dvaras – Bivyliuose, Užliedžių seniūnijoje (Kauno rajone). Archeologinė dvarvietė yra kairiajame Nevėžio upės krante, tarp kelio Raudondvaris (Romainiai) – Babtai ir Nevėžio, priešais Bivylių kaimelį. Pietiniu dvarvietės pakraščiu teka upelis, įtekantis į Nevėžį. Dabar čia jau stovi jau ne dvaro laikotarpio medinis gyvenamas namas, keli ūkiniai pastatai. Dvarvietę 1992 m. tyrinėjęs archeologas E. Ivanauskas rado žaliai glazūruotų koklių fragmentų, monetų. Dvarvietė datuojama XVII–XVIII a.